Diari Oficial de la Generalitat Valenciana


Sumari del DOGV 8833, del 12-06-2020 (2020/4388)

RESOLUCIÓ de 10 de juny de 2020, de la Direcció General de Formació Professional i Ensenyaments de Règim Especial, per la qual s'estableix un calendari extraordinari per a la inscripció a les proves d'ingrés i accés als ensenyaments elementals de Música i de Dansa de la Comunitat Valenciana per al curs 2020-2021 i es modifiquen aspectes de les proves d'ingrés i accés als ensenyaments elementals i professionals de Música i de Dansa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8833

Data del DOGV
:   12-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4388


Data del document
:   10-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 10 de juny de 2020, de la Direcció General de Formació Professional i Ensenyaments de Règim Especial, per la qual s'estableix un calendari extraordinari per a la inscripció a les proves d'ingrés i accés als ensenyaments elementals de Música i de Dansa de la Comunitat Valenciana per al curs 2020-2021 i es modifiquen aspectes de les proves d'ingrés i accés als ensenyaments elementals i professionals de Música i de Dansa. [2020/4388]  
  
  
A la Comunitat Valenciana, els diferents desenvolupaments curriculars dels ensenyaments artístics elementals i professionals de Música i de Dansa, mitjançant disposicions finals, autoritzen la conselleria competent en matèria d'educació a dictar les disposicions necessàries per a aplicar-los i desenvolupar-los. En concret, amb la finalitat de concretar les dates i condicions per a l'ingrés i l'accés als ensenyaments elementals i professionals de Música i de Dansa, es va dictar la Resolució de 7 de maig de 2020, de la Direcció General de Formació Professional i Ensenyaments de Règim Especial, per la qual s'estableix el calendari per a la inscripció i la realització de les proves d'ingrés i d'accés als ensenyaments elementals i professionals de Música i de Dansa de la Comunitat Valenciana per al curs 2020/2021 (DOGV núm. 8809 de 12.05.2020).  
En l'àmbit de la Comunitat Valenciana, en aplicació del Decret 32/2020, de 13 de març, del Consell, es disposen mesures extraordinàries de gestió sanitària en salvaguarda de la salut pública a causa de la pandèmia per coronavirus SARS-CoV (Covid-19) (DOGV 8762, 14.03.2020), així com en la seua disposició final primera habilita la persona titular de la conselleria amb competències en matèria de sanitat a dictar totes les instruccions que siguen necessàries per al seu desenvolupament i aplicació.  
La Resolució de 23 de març de 2020, de la consellera de Sanitat Universal i Salut Pública, per la qual s'acorda el tancament de tots els centres educatius de la Comunitat Valenciana, com a conseqüència de la situació de crisi sanitària ocasionada pel Covid-19 (DOGV 8770, 24.03.2020), acorda amb caràcter transitori la mesura excepcional consistent en el tancament, des del mateix dia de la seua publicació, de tots els centres educatius fins a una altra ordre, sense perjudici que els equips directius estiguen a la disposició dels requeriments que els faça l'Administració per a fer les tasques específiques que se'ls indiquen i que, al seu torn, tot el personal del centre estarà a la disposició de l'equip directiu de manera que l'atenció a l'alumnat i a les seues famílies estiga garantida i es puguen dur a terme les activitats educatives de manera no presencial.  
Per altra banda, la Resolució conjunta de la Secretaria d'Estat d'Educació i de la Secretaria General de Formació Professional sobre l'inici i la continuació dels procediments d'admissió, proves d'accés i per a l'obtenció de títols acadèmics i matriculació d'alumnes dels centres sostinguts amb fons públics de l'ensenyament no universitari, de data 11 de maig de 2020, habilita els terminis administratius per als procediments indicats en el títol que, de forma general, es trobaven suspesos.  
Atesa la situació d'estat d'alarma i l'aplicació de les diferents normes indicades anteriorment, des d'un punt de vista socioeducatiu s'ha alterat el flux normal d'informació a les candidates i els candidats a les proves d'ingrés i accés als ensenyaments artístics de Música i Dansa, i és possible que no s'hagen pogut inscriure dins del termini i la forma escaient a les esmentades proves.  
Per això, en virtut de les competències que em confereix el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, aquest òrgan resol dictar i aprovar la concreció d'un nou termini d'inscripció extraordinària per a la inscripció a les proves d'ingrés i accés als ensenyaments elementals i de Música i de Dansa per al curs 2020-2021 i adequar a l'actual situació alguns aspectes relacionats amb les proves d'accés als ensenyaments de Música i Dansa, resolc  
  
Primer. Objecte  
Aquesta resolució té com a objecte aprovar un calendari extraordinari per a la inscripció en les proves d'ingrés dels ensenyaments elementals, inclòs en l'annex únic, al qual s'hauran d'ajustar els conservatoris i els centres autoritzats d'ensenyaments artístics elementals i professionals de Música i de Dansa de la Comunitat Valenciana per al curs 2020-2021, així com concretar aspectes de les proves d'ingrés i accés als ensenyaments elementals i professionals de Música i de Dansa.  
  
  
Segon. Entrada en vigor  
La present resolució produirà efectes el mateix dia de la seua publicació en el Diari Oficial de la Generalitat Valenciana.  
  
València, 10 de juny de 2020.- El director general de Formació Professional i Ensenyaments de Règim Especial: Manuel Gomicia Giménez.  
  
  
ANNEX ÚNIC  
Calendari extraordinari per a la inscripció a les proves d'ingrés i accés als ensenyaments elementals de Música i de Dansa per al curs 2020-2021, i concreció de les proves d'ingrés i accés als ensenyaments elementals i professionals de Música i de Dansa  
  
Primer. Àmbit d'aplicació  
Aquest calendari serà aplicable en els conservatoris i en els centres autoritzats per a impartir ensenyaments elementals i professionals de Música i de Dansa en l'àmbit de gestió de la Comunitat Valenciana, per al curs 2020-2021, i modifica els terminis establits en la Resolució de 7 de maig de 2020, de la Direcció General de Formació Professional i Ensenyaments de Règim Especial, per la qual s'estableix el calendari per a la inscripció i la realització de les proves d'ingrés i d'accés als ensenyaments elementals i professionals de Música i de Dansa de la Comunitat Valenciana per al curs 2020/2021.  
  
Segon. Modificació del calendari per a un nou termini d'inscripció a les proves d'ingrés i accés als ensenyaments elementals de Música i Dansa  
1. S'habilita un nou termini d'inscripció per a les proves d'ingrés i d'accés als ensenyaments elementals de Música i Dansa i s'ajustarà als terminis següents:  
a) Nou termini d'inscripció: des de les 09.00 hores de l'1 de juliol fins a les 15.00 hores del 3 de juliol de 2020.  
b) Com a conseqüència d'afegir el termini extraordinari anterior, es modifiquen les dates establertes en la Resolució de 7 de maig de 2020, de la Direcció General de Formació Professional i Ensenyaments de Règim Especial, i en conseqüència, una vegada finalitzat el nou termini d'inscripció per a ensenyaments elementals, els conservatoris i centres autoritzats d'ensenyaments artístics professionals de Música i de Dansa faran públiques les llistes provisionals dels candidats abans del dia 8 de juliol de 2020.  
Els candidats exclosos disposaran de tres dies hàbils per a poder esmenar la causa que haja motivat la seua exclusió. Així mateix, els candidats que hagen detectat errors en les seues dades hauran de comunicar-ho a la secretaria del centre per escrit en el mateix termini, perquè siguen esmenades. Les reclamacions, si escau, s'adreçaran a la directora o director del conservatori o centre autoritzat d'ensenyaments artístics professionals corresponent.  
c) Una vegada esmenats els possibles errors, s'exposaran en els espais destinats a la informació de cada centre (taulers d'anuncis, lloc web oficial...) les llistes definitives dels candidats inscrits en les proves d'ingrés i/o d'accés a ensenyaments elementals de Música i de Dansa, abans del dia 14 de juliol de 2020.  
  
Tercer. Procediment d'inscripció  
1. La inscripció a les proves d'ingrés a primer curs o d'accés a cursos diferents del primer dels ensenyaments elementals de Música i de Dansa, en els conservatoris públics de la xarxa de centres docents de la Generalitat Valenciana es realitzarà en les mateixes condicions i obligacions regulades en la Resolució de 7 de maig de 2020, de la Direcció General de Formació Professional i Ensenyaments de Règim Especial, mitjançant l'adreça   
http://www.gva.es/va/inicio/procedimientos'id\_proc=15894  
  
Quart. Modificació del calendari per ampliació del termini per a la realització de les proves d'accés als ensenyaments professionals de Música i Dansa  
1. A la vista de la situació descrita en el preàmbul de la present resolució, i per facilitar l'estricte compliment del cada pla de contingència a cada centre, s'amplia el termini establit a l'apartat tercer.1.b) de la Resolució de 7 de maig de 2020, de la Direcció General de Formació Professional i Ensenyaments de Règim Especial, sobre realització en primera convocatòria de les proves d'accés a ensenyaments professionals, que es regirà pel nou calendari següent:  
- Realització de la prova d'accés: del 29 de juny al 10 de juliol de 2020.  
2. En el cas dels conservatoris municipals i centres autoritzats, seran aplicables els terminis estipulats en aquestes instruccions, però no el mètode d'inscripció, que serà habilitat des de l'entitat titular corresponent a cadascun d'aquests centres. En el cas que alguna de les convocatòries no es realitzara per part d'aquests centres, tenint autoritzat l'ensenyament, el titular o direcció pedagògica d'aquest haurà d'informar sobre aquesta situació, de forma fonamentada, a la direcció territorial d'Educació pertinent.  
  
Cinqué. Ampliacions normatives per mesures excepcionals  
1. Atés que els diferents estats d'alarma decretats per la pandèmia del Covid-19 i les conseqüències descrites, els terminis per a la presentació de sol·licituds d'alumnat menor d'edat ordinària per a cursar els ensenyaments elementals i professionals de Música, que estan establits per norma des de l'1 de febrer al 30 d'abril de l'any natural de realització de les proves, considerant les circumstàncies i en aplicació de la norma bàsica que habilita mesures excepcionals, als i a les aspirants que ho necessiten com a requisit per a poder inscriure's a les proves d'ingrés i accés a ensenyaments elementals de Música i de Dansa, així com a l'accés als ensenyaments professionals de Música, disposaran d'un termini ampliat fins al 3 de juliol de 2020.  
La sol·licitud es realitzarà de forma telemàtica a través del lloc web establit: https://www.gva.es/va/inicio/procedimientos'id\_proc=15327&version=amp  
  
2. En aplicació de la mateixa norma bàsica d'habilitació de mesures excepcionals, els centres hauran de fer pública la informació sobre l'ordre de realització de les seues proves d'ingrés i accés. Així mateix, s'habiliten els conservatoris i centres autoritzats de dansa per a poder establir com a eliminatòries cada fase de les seues proves. En tots els casos, tota la informació haurà de ser pública, al lloc web oficial de cada centre, perquè els i les aspirants en tinguen constància.  
  
Sisé. Protecció de dades  
En tots els aspectes relacionats amb el tractament i procediments de protecció de dades vigirà el que estableix la Resolució de 7 de maig de 2020, de la Direcció General de Formació Professional i Ensenyaments de Règim Especial, per la qual s'estableix el calendari per a la inscripció i la realització de les proves d'ingrés i d'accés als ensenyaments elementals i professionals de Música i de Dansa de la Comunitat Valenciana per al curs 2020/2021.  
Per a fer efectiva tota la normativa, en la publicació de llistats el centre garantirà la privacitat de les persones que es relacionen en aquests, mitjançant procediments d'anonimització de les dades personals, de manera que únicament s'indicarà la inicial del nom i els cognoms i les 4 últimes xifres del DNI, NIE o document acreditatiu d'identitat requerit.  
  
Seté. Difusió i supervisió  
Tota la informació estarà disponible a través del lloc web del servei amb competències en aquests ensenyaments (http://www.ceice.gva.es/va/web/ensenanzas-regimen-especial/ensenanzas-de-musica-y-danza). A més, les direccions dels conservatoris i centres autoritzats i la Inspecció d'Educació vetlaran pel compliment de tots els preceptes continguts en aquesta resolució i informaran sobre el contingut d'aquesta norma als diferents membres de la comunitat educativa.